ये सारी चीजें अब तक होनी शुरू हो गई होतीं अगर मोदी ने आर्थिक दिशा को बदलने का अपना वादा निभाया होता। नक्सलियों को हराने का इससे बड़ा हथियार नहीं है। माओवादी विचारधारा को पूरी तरह खत्म करने का भी विकास सबसे बड़ा हथियार है। यही कारण है कि जब भी ग्रामीण इलाकों में नक्सली हमले होते हैं तो उनके निशाने पर होते हैं स्कूल, अस्पताल, सड़कें और बिजली घर। अब लोकसभा चुनाव इतने पास आ गए हैं कि न आर्थिक दिशा बदलने की बात हो सकती है और न ही आर्थिक सुधारों की। लेकिन मोदी अगर 2019 में दुबारा प्रधानमंत्री बनना चाहते हैं तो कम से कम उनको इतना तो करना होगा कि देश के असली दुश्मनों की तरफ अपना ध्यान आकर्षित करें। कश्मीर में समस्या गंभीर है। जिहादी आतंकवाद की समस्या गंभीर। ‘शहरी नक्सल’ कुछ भी नहीं हैं इन खतरों के आगे।